বিরতির পর আত্মবিশ্বাসে টইটম্বুর দেখা যায় ফ্রান্সকে। ফলে আরো এগিয়ে যেতে সময় লাগেনি তাদের। ৬১ মিনিটে ঠিকানায় বল পাঠিয়ে স্কোরলাইন ২-০ করেন প্রাণভোমরা গ্রিজম্যান। এগিয়ে গিয়ে রক্ষণে মনোযোগ মনোনিবেশ করে ফ্রান্স। ফলে পিছিয়ে পড়ে আক্রমণের গতি বাড়ালেও তাদের জমাট রক্ষণে ফাটল ধরাতে পারেনি উরুগুয়ে। শেষ পর্যন্ত ২-০ গোলের হারের বেদনা নিয়ে মাঠ ছাড়তে হয় দুইবারের বিশ্বচ্যাম্পিয়নদের। এসময় কান্নায় ভেঙে পড়েন তাদের সমর্থকরা। আর উল্লাস করতে করতে বিজয়ীর বেশে ড্রেসিংরুমে ফেরেন দিদিয়ের দেশমের শিষ্যরা।